
Laczó Z: Zenei nevelés (Osiris)


MŰVÉSZET ÉS PEDAGÓGIA

Zenei nevelés a közoktatásban

Retrospektív és jelen idejű helyzetelemezés

A művészeti nevelés egyik ágát képezi a zenei nevelés. Hogy milyen súllyal, s milyen arányban szerepel a zenei nevelés ebben a rendszerben,  az nagy mértékben függ attól, hogy a különböző oktatási rendszerek milyen szerepet szánnak a művészeti nevelés egészének. Ám az is befolyásoló, hogy a zene milyen szerepet játszik a társadalom életében. Tapasztalataink szerint a művészeti nevelés, azon belül vagy attól függetlenül a zenei nevelés nemcsak kontinensenként, de kontinenseken belül országonként, sőt, mi több, nagyobb országokon belül országrészenként is eltérő arculatot mutat. 
A magyar zenei nevelés helyének, értékeinek, működésének teljesebb meghatározásához járulhat hozzá, ha azt nemzetközi trendekkel, a nemzetközi zenei nevelés fő áramlataival vetjük egybe. Az általános vonások megragadása után a nemzeti specifikumok összehasonlító elemzése – földrajzi meghatározottságunk kínálja az európai környezetbe való beillesztést – teszi kontúrozottabbá erényeinket és tennivalóinkat.

A legtágabb látókörrel az ISME vezetősége nyújtott át ajánlásokat 1998-ban glóbuszunk egészén működő zenepedagógusok és zenepedagógiák(!) számára. Teljes nyitottságot javasol az ISME a világ minden részéről származó legkülönbözőbb zenekultúrák megismerése és megértése iránt. A zenei oktatás/nevelés minden szintjén és szervezeti keretei között szerepeljenek a hazai szakmai programokban “világ-zenék”. Külön említették a tanárképzés ez irányú nyitottságának fontosságát. 

A “világ-zene” értelmezése tág: magába foglalja a népzenét, a műzenét, a populáris zenét; a történelmi zenét éppúgy, mint a kortársat. De természetes részét képezi a nyitottságnak a különböző kisebbségek, társadalmi rétegek, szubkultúrák zenéjének elismerése és megismerése. A “világ-zenék” megismerése, tanulmányozása és megértése nem öncélú. A zenei, esztétikai tartalmakon túl ismertté válhat, hogy milyen társadalmi kontextusba illeszkedik a zene, a zenélés. Így más népek élete, szokásai tárulhatnak fel nemcsak a puszta tudomásulvétel, ismeretrepertoár bővítése céljából, hanem a saját kultúrára való reflexió befolyásolhatja a saját élet megélésének értékelését. 

A zenei nevelésben, bárhonnan is származik a zene, minden zenét azonos tisztelet illet. Elismeri azonban azt is a szóban forgó ajánlás, hogy nincs egyetemesen érvényes szempontrendszer a különböző zenék, előadásmódok értékelésére. A zene erejét abban látja, hogy a zene gyakran jelentős szerepet játszik kultúrák integrációjában, az etnikai identitás fenntartásában. Továbbá, a zene különleges hasznosságúnak bizonyulhat nemzeti és politikai problémák megoldásában több-etnikumú társadalmak esetében.
)

Alig régebbi keletű az Európa Tanács áttekintése az európai művészeti nevelésről, amely egyébként figyelembe veszi az UNESCO ezen témakörben megfogalmazott ajánlásait is.
) 
Evidenciaként kezelt, hogy Európa az átalakulások idejét éli. Éppen ezen átalakulások zökkenőmentesebbé tételét szolgálhatja a nevelés, azon belül is a művészeti nevelés. Két alapelv tartandó szem előtt a nevelés kultúrát illető dimenziójában: 

· a szociális értékek (ezek között: a személyes függetlenség, a szabadság, egyidejűleg a társadalmi szolidaritás igénye; a keresztény és humanisztikus értékrend: jótékonyság, testvériség) átadása és

· a kulturális (nemzeti, nyelvi, irodalmi, művészeti, stb.) identitás megőrzése, amely nem nélkülözheti az eltérő kultúrák közötti megértést és a különböző kulturális hagyományok kölcsönös toleranciáját.

A kreativitás fejlesztése a humán erőforrások jobb kihasználását, egyben a személyiség nyitottságát, az önkifejezés szabadságát szolgálja. 

A művészeti nevelés a személyiség intellektuális, emocionális, kulturális, erkölcsi, esztétikai, kreativitásra irányuló, testi és szociális fejlesztésének szolgálatában áll. Minden gyermek számára legyen az hozzáférhető, azok számára is, akik valamilyen fogyatékosságban szenvednek.

Az iskolai zenei nevelésre vonatkozó megjegyzések nagyobbára csak arról adnak információt, hogy mely országok óratervében milyen óraszámban szerepel az ének, s hogy hány éves kortól meddig szerepel a tárgy kötelező jelleggel. Belgiumról, Dániáról, Luxemburgról nincs adat, van viszont Törökországról és Litvániáról. A volt szocialista országok közül Románia és Lengyelország adatai szerepelnek.  Összesen 19 ország információi alapján tájékozódhatunk. Csupán Spanyolország és Olaszország az, ahol az évfolyamok száma 4-re korlátozódik, amelyekben éneket kötelezően tanítanak. Általában 8-10 évfolyamon keresztül szerepel az ének kötelezőként, heti egy órában. 

Az angoloknál az iskolában hangszert is tanítanak. Hangszertudásukat bemutatva tudják a növendékek abszolválni középiskolai zenei tanulmányaikat. A zenehallgatás külön megemlített tevékenység.

A finnek nagyobb hangsúlyt helyeznek az együttes muzsikálásra (kórus, triók, kvartettek), egyenrangúként kezelve felsőbb osztályokban a táncot is. 

A hollandok a multikulturális illeszkedés médiumaként tekintik a zenetanítást. 

A horvátok zenei nevelése jegyzi meg, hogy céljuk, hogy a zenét élethelyzetekben tudják a növendékek használni. Kedvelik a játékos formák és az Orff-hangszerek alkalmazását. 

A norvégok a zenetanítás révén a kreativitást fejlesztik. 

A svájciak az alsó tagozatos gyerekeknél a spontán zenélést kultiválják, a felső tagozatosoknál a tudatosítás, az intellektuális mozzanatok dominálnak. 

A svédek korcsoportonként differenciáltan adják meg a zenetanítás célját. A tánc szorosan kapcsolódik az énekléshez, zenéléshez.

A nagyobb európai országok, amelyek az európai kultúra, zenekultúra szempontjából meghatározók voltak, s most is azok, nem szerepelnek a felsorolásban. Nem azért, mert náluk, nevezetesen Franciaországban, Itáliában, Németországban quasi jellegtelen a zenei nevelés, vagy nincs, hanem azért, mert tartományonként változó a kép, alkalmasint városonként is, az individualitás érvényesülésének szabadsága szerint.

Az alkalmazott módszerek nem tűntek elő az egyébként részletességét tekintve kiegyenlítetlen európai áttekintésből. A riportokban különös súllyal szerepelt, hogy a gyakorló művészek mennyire vesznek részt ( iskolákat is látogatva, személyes megjelenéssel és produkcióikkal ( a művészeti nevelésben, beleértve a zenét, ill. zeneművészeket is.

Lényegesen több szakmai részlet-információt nyújt Hegyi István könyve Világunk zeneoktatási öröksége címmel.
) Eleget téve a cím által előhívott elvárásoknak, a különböző kontinensekről nyerhető anyagok függvényében 76 Európán túli, valamint 26 európai ország zeneoktatásáról, zeneoktatási rendszeréről nyújt részletes tájékoztatást. A kézirat 1989-ben lezárult. Azóta azonban az egyes európai országok iskolai zenei nevelésében gyökeres változások nem történtek, nem úgy, mint a politikai rendszerekben, szövetségek szétesésében, államok újraszerveződésében. Kiváltképp az egyes országokban alkalmazott zeneoktatási módszerek tekintetében ad a könyv forrásértékű tájékoztatást. Ennek alapján az Orff- és a Jaques-Dalcroze-módszerek tűnnek elterjedtebbnek különösen Európa nyugati részén. Helyenként Agnes Hundoegger Tonika-Do rendszerét is alkalmazzák (akkori Csehszlovákia, NDK), valamint a Willems-módszert (Spanyolo.). A Kodály-módszer egyedül Finnországban kapott teret az iskolai énektanításban. Továbbá az észt Kaljuste dolgozott ki Kodály-módszer követőként oktatási anyagokat országa számára.
)
A Kodály-módszer elnevezés elterjedt kontinensek szerte, mindenütt, ahol a világra való kitekintéssel, a művelők hazai metodikai arzenáljuk megújításának igényével, ún. magyar módszer szerint tanították a zenét az iskolában. Mi szívesebben beszélünk Kodály-koncepcióról, felismerve azt, hogy sokkal szélesebb szellemi kisugárzású gondolatrendszerről van szó, sem mint azt bele lehetne gyűrni a “módszer” fogalmába. A kodályi gondolatrendszer nem redukálható a szolmizációra, a kézjelezésre, a részünkről már megszokott ritmusnevek alkalmazására, a zenei írás-olvasás tanítására, az esztétikus tisztán intonált éneklésre, a javarészt magyar népdalokból összeállított tananyagra. 

A koncepció alapja ( a zene demokratizálásának a szándéka, amelyet a “Legyen a zene mindenkié!” mozgósító gondolat fejez ki leginkább. Ebből számos további fontos feladat adódik: a demokratizálás csak az iskolában, sőt, a minél korábbi gyermeknevelésben (már a gyermek, sőt, az anya születése előtt kilenc hónappal) valósulhat meg. A gyermekeknek, a tanulóknak a birtokukban lévő legnemesebb hangszerét: énekhangjukat csak nemes és értékes zenei anyaggal lehet művelni. Népzenei fogantatású művek gazdag sorát, a remekmívű gyermekkórusokat komponálta meg Kodály a nemzetnevelő és ízlésnevelő cél érdekében. Akkor már a népdalgyűjtés is ennek szolgálatában állott. A nemzetnevelést szolgálta továbbá a zenei analfabétizmus felszámolására és az értékes zenei anyag tolmácsolására irányuló törekvés, amelyhez a rokon népek népdalain kívül a zene klasszikus nagy mestereinek alkotásai is hozzáértődtek. Minden gondolat és abból fakadó kodályi cselekvés a zenei nevelést túlnyomóan vokális alapozottságúvá, vokális tevékenység központúvá tette. Tehetséggondozó programjának alapvetése (“Nincsen botfülű gyermek”) is szoros logikával kapcsolódik a demokratizáláshoz. Ugyanehhez a logikához kapcsolódik a tanítás minőségének a biztosítása a jó tanárképzés révén, ill. jó tanár személyében (fontosabb, hogy ki tanítja az éneket Kisvárdán, mint hogy ki az Operaház igazgatója). A nemzetnevelés gondolati  rendszere a magyar nemzeti azonosságtudatnak a zenei nevelés eszközeivel történő támogatásával válik kiteljesedetté

A koncepció már kész volt a háború előtt, azóta csak teljesebbé vált. A pályatárs Ádám Jenő volt, aki a koncepció zenepedagógiai helyzetekre történő alkalmazását megszervezte, s anyaggal is feltöltötte. Így született meg 1948-ban a Kodály-Ádám: Énekes könyv. Ez a gyermekdal és magyar népzenei dalanyag adta az alapját, modelljét minden további tankönyv-együttesnek a későbbi években, évtizedekben. A háború utáni tanítás új lendülettel kezdődött. Kodály pedig éberen őrködött az iskola énektanítás tekintélyének megőrzésén, amelyet a tárgy ki is vívott magának pedagógiai szervezettségénél, kidolgozott módszertanánál és heti két órában meghatározott óraszámánál fogva, amely az általános iskola valamennyi osztályában érvényes volt. 

A koncepció azonban legteljesebben egy bizonyos intézmény-“típusban” testesült meg. Kodály szülővárosában, Kecskeméten a zenei nevelés megjobbítása iránt mélyen elkötelezett Nemesszeghyné Szentkirályi Márta kezdeményezésére, irányítása mellett és aktív oktató-nevelői részvételével (tanácsi és minisztériumi egyeztetések eredményeként) a kor egyik jelentős kultúr- és oktatáspolitikai fegyvertényeként jöhetett létre – a későbbiekben Kodály nevével szorosan összefonódó – ének-zenei tagozatos (szakirányú) általános iskola (1950
); miniszteri rendelet 1956-ban adott törvényi kereteket további tagozatos iskolák létesítésének és működésének), amelyet máig is zenei általánosnak ismerünk. Kodály álma
) ebben az oktatási szervezeti formában, ill. intézménytípusban látszott megvalósulni a mindennapi énekórákkal, a zenei írás-olvasás elsajátításával, a kórusénekléssel, a koherens osztályközösségek kialakulásával, ahová felvételi válogatás nélkül kerültek be a gyerekek (“nincs botfülű gyermek!”
). 

Négy-öt év elteltével az intenzív ének-zenei nevelésnek a tanulók személyiségére gyakorolt hatása a mindennapi tapasztalat számára is nyilvánvalóvá vált: az ezekbe az osztályokba járó gyerekek a különböző akadémiai tárgyak területén is jobban teljesítettek, viselkedésük is differenciáltabb lett az ún. normál osztályokba járó társaikénál.
) A Kokas Klára
) kezdeményezte transzferhatás vizsgálatoknak köszönhetően az 1960-as években a nemzetközi érdeklődés középpontjába került a magyar ének-zenei nevelés. Ország-világ csodájára járt a jelenségnek, s a különböző kontinensekről ide látogató szakemberek a Kodály-módszer titkát vélték felfedezni a maguk számára a tagozatos osztályokban virtuózan szolmizáló és a zenei írás-olvasásban excelláló gyerekek láttán hospitálásaik során. Megkezdődött a "módszer" exportja. Ebben jelentős segítséget jelentett a különböző nemzetközi helyszíneken való megjelenés (ISME konferenciák
), nemzetközi színtéren zenepedagógiai bemutatók, nemzetközi kórusversenyeken elért kiváló gyermekkórus eredmények). A további transzfer-vizsgálatok
) is egybehangzóan igazolták az intenzív zenei nevelésben rejlő erőt.

Az 1963-as tantervi reform alapjaiban nem módosította a megkezdett és megerősödött gondolati vonalat az általános iskolában. Kodály 1967-ben bekövetkezett haláláig a tárgy biztonsága sértetlen volt. Hiába voltak azonban a gyászszertartáson búcsúzó kultuszminiszter, Ilku Pálnak az örökség őrzését ígérő szavai… Fokozatosan bár, de apró repedések keletkeztek a rendszer egészén.

Az 1978-ban bevezetett következő tantervben a korábbi általános iskolai óraszámokat nem sikerült megőrizni, már az 1. és a 8. osztályban csökkentek (heti kétszer fél, ill. heti egy óra) a többi osztályban még megmaradt heti két óra mellett.
)
Az akkori új tanterv különösebb tartalmi változtatást nem hozott, bár figyelmet érdemel a zenehallgatásnak, mint zenei tevékenységformának a beépülése az iskolai énekórába. A zenehallgatás programja a zenei horizont tágításán igyekezett, megőrizve a kodályi alapelveket: vokális és népzenei kiindulású volt a program. Súlyt helyezett azonban a hangszeres zene, a különböző zenei műfajok, a zeneirodalom klasszikusainak, értékeinek megismertetésére, a XX. századi kortárs zeneművészet bizonyos alkotásainak bemutatására (Britten, Pende-recki, Honegger; Szokolay, Petrovics, Durkó, Kurtág),
)  nem titkolt azon céllal, hogy a különböző zenei tevékenységformák közötti arányok kiegyensúlyozottabbak legyenek.

Közben a tanítóképzésben folyó általános ének-zenei képzésnek el kellett szenvednie a tárgyat érhető legjelentősebb vereségeit az énekes alkalmassági vizsgának a felvételi kritériumok közül történő teljes kiszorításával, s az általános tanítók számára már-már a minimum alá redukált óraszámokkal (1 óra két féléven keresztül éneklés, 1 óra két féléven keresztül az ének-tanítás módszertana) 1980-tól. A szakkollégiumként ének-zenét választó főiskolai hallgatók aránya tanítóképzőnként átlagosan 25-30% volt, ahol méltó óraszámok biztosították az alapos felkészítést az osztálytanítói munkára. Ez viszont azt jelentette, hogy a képzősök kb. 70%-a ének-zenéből kevesebb zenei tudással kapott diplomát, mint amilyen tudása lehetett egy jól tanított 7-8. osztályos általános iskolás

nak.
)  

Az iskolaigazgatók rugalmasságán és bölcsességén múlott, hogyan alakítják ki ún. “kis-tagozatos” rendszerüket. Nevezetesen: megszervezni, hogy a képzettebb tanítók a képzetlenebbek osztályaiba áttanítsanak – “készség”-tárgyakat. A tanítóképzés eme áldatlan állapotának megszüntetéséért felemelte szavát a Magyar Kodály Társaság is.
)
A nyolcvanas években kritikai hangok is megjelentek a szaksajtóban
),

amelyek aztán a 90-es években igencsak felerősödtek.
)
A legkülönbözőbb érvek és ellenérvek hangzottak el a polémiák során. A fontosabb gondolati csomópontok az értékőrzés körül sűrűsödtek. Voltak, akik a nemzeti, a magyar vonalat kezdték félteni. Voltak, akik a “Száz éves terv” nem teljesülésének okán vetették fel kétségeiket, nevezetesen, hogy a zenei írás-olvasás ideája nincs megvalósulóban. Itt jegyezzük meg, hogy ezzel nem voltak elégedettek a szakemberek már 1980-ban sem.
) A legnagyobb indulatokat azonban Tóth Anna írása
) váltotta ki, amelyben szubjektív, elfogult hangon észrevételezi, hogy a középiskolát befejező diákok még ballagásukon sem tudnak énekelni, s ezért a Kodály-módszert teszi felelőssé. A vitában nagyobbára érzelmileg (túl)hevített válaszok voltak olvashatók, így a problémák kimondásán túl sokat  nemigen javíthattak a helyzeten. 

Ezen közben a sajtó hasábjain zajló vitáktól magukat függetlenítve voltak olyan személyiségek, akik az alternatív pedagógiák útjait fürkészték – meglepetésre – nem az iskolai ének-zene tanítás területén. A legelsők között Dimény Judit rádióműsoraiban adott mintát ahhoz, hogy a struktúra, mint szervezőelv összekötheti a nyelvet, zenét, matematikát. Egyáltalán az összefüggések megláttatására, gondolkodásra inspiráltak műsorai, amelyeket aztán könyvekké szerkesztett.
) Friss Gábor pedig módszertani ötletek sokaságával haladta meg a szokványos tantervi gondolkodásmódot.
)
A művészeti nevelés másik jelentős terrénuma az alapfokú művészetoktatás. Iskolateremtő személyiségek tűntek fel már a nyolcvanas években az alsó és középfokú zeneoktatásban. Ezeket a szakembereket toborozta szövetségbe a ZETA, a Zenetanárok  Társasága, mely már elődszervezeti formájában is, aztán 1990-es átalakulásától mai napig folyamatosan igen progresszív szerepet játszott a zenepedagógiai látótér tágításában
). A zongoraművész pedagógus Tusa Erzsébet járt élen gondolkodásának rendkívüli nyitottságával, aki a poliesztétikai nevelés gondolatát ültette el elsőként.
) Ennek az útnak a folytatásaként, vagy egyidejűleg alakuló rokon szellemiségű műhelyeként tekintjük a zenei és vizuális improvizáció összekapcsolása révén kreativitást fejlesztő komlói, majd később pécsi iskolát, amely szorosan kapcsolódott össze Apagyi Mária
) és Lantos Ferenc nevével
). Gonda János,  a magyarországi jazz egyik legkiválóbb előadóművésze, a művészetoktatásban ismertségre mint intézmény- teremtő,  s 

– vezető személyiség tett szert. Kevesebben tudják, hogy alternatív zenepedagógiák
) számára otthont adó nemzetközi intézet
) megteremtője, s a Populáris Zene Antológiájának
) a szerzője, amelyet a hagyományos, tradicionális kodályi vonal szigorúságának oldására ajánlott a közismereti iskolák ének-zene tanítása számára, az énektanárok továbbképzését is célzandó. 
Tulajdonképpen ezen a ponton találkozik az iskolán kívüli és az iskolai zenei nevelés, s nem kétséges, hogy ez a találkozás megtermékenyítőleg hat az iskolai zenei nevelésre. Mily érdekes, hogy korunk egyik legnagyobb előadóművésze, a nemrég elhunyt Lord Yehudi Menuhin is elindított egy olyan iskolai nevelési programot, a MUS-E (Music Europe) amely tágítja a művészeti nevelés tárgyának körét, s nem áll meg a mesterségbeli készségek elsajátításánál. Ugyanolyan fontosnak tartja a szociális készségek fejlesztését is, hogy toleranciát tanuljanak a gyerekek. Az Európai Zenei Tanács helyett a Magyar Zenei Tanács fogadta be a programot 1994-ben, Csébfalvi Éva szervezési segítségével. 

A szakmán belüli kiút-kereséssel szinte egyidejűleg kellett átgondolni a teendőket, az ének-zene tárgy helyét, célját, funkcióját a NAT megjelenése
) miatt. Történelmi pillanat lett volna a realitásokkal szembe nézni, ám a szakma irányt adó képviselői nem merték ezt megtenni. Kényelmesebb megoldásnak, s látszólag tradíció-őrzőnek tűnt a kodályi utat választani – ragaszkodva tovább is mindenhez változatlanul, ami a korábbiakból beváltnak tűnt. Pedig a társadalmi változásokat követő iskolarendszeri változások miatt is szükségszerű “megőrizve újításhoz” kapott a szakma - L. Nagy Katalin egyik jó időben megjelent írásában
) – helyzetelemzésen alapuló gondolati modellt.

A NAT-ban foglalt irányelvek jó lehetőséget kínáltak volna pedig a művészeti műveltségterületen belül más művészeti ággal, vagy más egyéb műveltségterülettel szövetkező integrációra. Erre azonban elenyészőnek mondható kísérleteket lehet csupán találni, az ének-zene műveltségterületen belüli szakágazatot továbbra is tantárgyként kezelte a szakma. A “tárgy” a NAT formai-szerkezeti követelményeit teljesítette, de a belső tartalmakat meg nem újította. Olyan hagyományos, korábbi tantárgyi logikát követett, amely az évfolyamok emelkedő voltára tekintettel, s kiváltképp 11 éves kortól fölfelé történeti sorrendet figyelembe véve építette fel a zenei anyagot. Így történhetett, hogy a populáris műfajok tárgyalására nem is kerülhet sor a 9.-10. évfolyam előtt. Az énekes anyag meghatározásában, az elsajátítandó zenei készségek mélységében, a zenei ismeretek előírásában a követelmények alig teljesíthetők. Annak ellenére, hogy a NAT a készségfejlesztésre irányítja a figyelmet a korábbi ismeret elsajátíttató pedagógiával szemben, a tradícióőrzés belesodorta megint az ének-zene tanítását épp azon tevékenységek műveltetésébe és épp azon zenei ismeretek elsajátíttatásába, ami miatt a tanulók az iskolai ének-zenét érzelmileg nem tudják elfogadni. Ennek a tapasztalati felismerésnek az igazolására szociológiai felmérések szolgálnának igazolásul, ám, az utóbbi másfél évtizedben ilyenre Strém
) és Malecz
) reprezentatív mintavétellel dolgozó munkái óta nem került sor. Ám már akkor is a populáris zene különböző műfajai álltak a preferenciák élén. Azóta pedig a preferenciák a populáris zene irányába mozdultak el még jobban. 

A Kodály Intézet negyed százada őrzi a kodályi örökséget. Új irányzatok kísértésének nem enged. Ebben a szellemben képezi az ide beiratkozó külföldi, s magyar kollégákat egyaránt.

A Magyar Kodály Társaság is a tradícióőrzés mellett foglal állást. Azzal bátorítja tagjait, s a szellemi vonzásköréhez vonzódó kollégákat, hogy a relatív szolmizáció, a zenei írás-olvasás terén külföldön is szép eredményeket hoznak.

Alig tud az énektanár társadalom valamit azokról a megújító törekvésekről nyelvtudás híján, amelyeknek viszont a Nemzetközi Kodály Társaság teret ad.  Szó kerül itt a különböző kontinensek bennszülöttjeinek a zenéjéről
), a Kodály-módszer hangszeres tanításban történő alkalmazásáról
), milyen szerepet játszik az emigránsok életében a zene, s mit tanulnak azok egymástól
), a multikultura-litásnak milyen zenei vetületei vannak
), az agyi folyamatokat, idegrendszeri struktúrákat hogyan befolyásolja a zenei nevelés az iskoláskor előtt
), a pszi-     chológiai értelemben vett tanulási és probléma megoldási folyamatok felfedezését hogyan segítik elő a zenei nevelés kezdetei
), továbbá gazdag azoknak az írásoknak a száma,  amelyek tájékoztatnak a különböző országokban folyó a Kodály-módszer adaptációról (Filippini szigetek, Thaiföld, Korea, Japán, közelebb hozzánk: Lengyelország, Dánia, stb.).

A történések, események eközben egyre sűrűsödnek, jelentős gondolatok, írások látnak napvilágot. Figyelmet érdemelnek az ISME szakbizottságaiban elhangzott – kutatásokon nyugvó – előadások zenepedagógiai, zenepszichológiai, zenei nevelés hatáselemezése, tanárképzés  tárgykörben.
)
A zene és pedagógia kapcsolatának, a két diszciplína találkozásából eredendő kutatások fontosságának bemutatására is sor kerül.
)
A nemzetközi curriculum-kutatásokat bemutató Ausztráliában kiadott exklu-zív kötetben méltó színvonalon és terjedelemben jelenik meg a NAT-ban megtestesülő magyar tantervi reform és a közoktatási és tanárképzési gyakorlat szükséges modernizációs irányainak elemző ismertetése az OKI Program és Tantervfejlesztési Központjának tudományos munkatársától, angol nyelven.
) E központ  sokat tett a megújító tartalmak kifejtésének és megjelentetésének ösztönzéséért. A megbízás alapján elkészült minősített tantervek summázatát adják azok az összefoglalók, amelyeket az ének-zenei terület tantervi kutató-fejlesztője a Parlando c. zenepedagógiai folyóiratban adott közre.
) 

Hogy nem lírai eufemikus eszmefuttatások sora volt mind az, amiket a transzferhatásról olvashattunk (ld. 11)), ( bár a kutatások eredményei alapján erre azért már akkor is lehetett gyanakodni, ( a “Zene és Egészség” témában 1998 őszén tartott 6. nemzetközi konferencia előadásai végképp meggyőztek, amikor is a hannoveri kutatóműhely munkatársai digitalizált EEG vizsgálatokkal igazolták a zenei nevelés féltekei funkciókat megváltoztató hatását.
) Előzménye már korábban is volt.
) Ennek a kutatásnak jelentős ösztönzést jelentett E.E. Gordon professzornak a kísérletben felhasznált koncepciója
), amelyet a Nemzetközi Kodály Társaság köreiben is összevetésre alkalmasnak látnak a Kodály-koncepcióval.
)
S a zenei általános, amelynek eredményét már a hatvanas években láttuk, 1990-92-ben érte el országos elterjedtségének maximumát, amikor is 200-240 iskola adott otthont a személyiségformálásban igen eredményesnek mutatkozó iskola-“típus”-nak. 1998-ban 150 iskolának volt zenei tagozata, ennek egyharmada Budapesten volt. Ma már 100 alatt van ez a szám, s a kerettanterv
) törvényi szabályozása alapján aztán még kevésbé remélhetjük, hogy a jövőben több iskola látja be a transzferhatás effektivitását és jelentőségét. A németek és svájciak azonban tanulnak, talán tőlünk (is)?
)  

Anélkül, hogy itt volna módunk elemezni a kerettanterv előkészítésének, bevezetésének körülményeit, a NAT-tal megegyező és attól eltérő pedagógiai vonásait, az ének-zene tárgy létét, működését érintő hatásait itt kell megemlítenünk.

A nyomtatásban munkaanyagként megjelent Kerettanterv erényeit taglalhatnánk részletesebben (koncepciózus, zárt, koherens rendszer, NAT-konform, illeszkedik a NAT kereszt-tantervi területeihez, Európára és a nagyvilágra kitekintő, a nemzeti értékeket ápoló), mégis az ének-zenei nevelésnek az iskolakötelezetteknél játszott szerepéről is kell szólnunk. Ennek 

a) szervezeti, intézményi, törvényszabályozási oldalát és 

b) a tartalmi vonatkozásokat kell érintenünk. 

Ad a) A gimnáziumban, a szakközépiskolában és a szakiskolában a 11-12. évfolyamon már nem szerepel az ének zene.
) Így a zeneoktatás-politikának épp a legérzékenyebb pontja sérül, - mely szerint az iskolázás idején mindenki egyformán részesül a zene kínálta szellemi javakban, - nem hagyható szó nélkül, hogy 2000-ig befutott félévszázados karrierjeként az ének-zene tárgy óraszáma a legalacsonyabb az összes tárgy, de még a művészeti tárgyak közül is. Ennél alacsonyabb óraszáma már csak az osztályfőnöki órának van. Anélkül, hogy óraszám-fetisiszták lennénk, ez a tény – tény. S ez nincs koincidenciában Pokorni Zoltán miniszter úr 1999. február 26-án a Közoktatási Modernizációs Közalapítvány által rendezett művészeti nevelési konferencián megnyitó beszédében elhangzott mondataival, melyek szerint: “A zeneoktatás terén megőriztük azt a nemzetközi szerepet, súlyt, amit a magyar zeneoktatás mindig is magáénak mondhatott.” Vagy a hangszeres oktatásra gondolt volna? Más helyen viszont az ének-zene tagozatos iskolákra hivatkozva a következőt mondotta: “Ide adják gyereküket azok, akik adnak magukra!”
) (Fentebbi adataink is másról szólnak.)

Ad b) A szakma alig kezelhető kudarcnak éli meg, hogy a zenei nevelés intézményesen biztosított működési lehetőségei lecsökkentek. Annak az énektanításnak a presztízse, amit eddig műveltünk, megroggyant. De ennek nemcsak óraszám okai vannak. Fontos tudni, hogy heti egy óraszám mellett teljesíthetetlen a NAT és a kerettanterv együttes elvárása, nevezetesen, hogy készségeket fejlesztő és cselekedtető legyen a tárgy közvetítése. 

Önkritikusan meg kell állapítani, hogy a jelenségek pusztán zenepedagógiai elemzése, pusztán zenepedagógiai kiútkeresés nem visz előbbre. Nem az a vita tárgya, hogy melyik népdalt melyikre lenne érdemes felcserélni, hogy a "fi" szolmizációs hang tanítása megelőzze-e a "ti"-t, s hogy hány előjegyzésig tanítsuk a hangsorokat, s hogy milyen fontos és fontos-e az abszolút hangnevek tudása, alkalmazása, vagy akár ismerete, s hogy milyen mélységig tudjanak zenét lejegyezni diktálás után, azaz, írni - olvasni. Félreértené az énektanár társadalom a helyzetét, ha azt gondolná, hogy az új helyzetben fele óraszámban fele mennyiségű anyagot, fele mennyiségű készséget kell vagy lehet majd megtanítani. 

A zenei nevelés szempontjából egyszerű, de annál lényegesebb, sorsfordító kérdéseket kell megválaszolni: 

Mi zenei nevelésünk célja? 

A cél elérése érdekében milyen változtatások megtételére van szükség? 

Mi a zenei nevelés tárgya? A zene - a maga logikájával vagy a gyermek - a maga logikájával? (Az eddigiekben a zene logikája volt az irányt adó.) 

Elegendő, s megfelelő minőségű-e az énektanítás motivációs arzenálja? Intellektuális vagy emóciókra ható zenepedagógiát művelünk? 

Abszolút értékekhez, vagy társadalmi funkciókban kialakuló, változó értékekhez kell-e igazodnunk?

Sem a reális helyzetfelmérés, helyzetelemzés, sem a nagyon sürgető közeli jövőbeli stratégiák kialakítása nem nélkülözheti  társtudományok bevonását, közreműködését (általános és alkalmazott pedagógia, [zene]pszichológia, fejlődéslélektan, szociálpszichológia, szociológia, zenetudomány, [zene]esztétika, informatika). Ha a kérdésekre sok szempontú közelítés után adjuk meg a választ, bizonyos, hogy változtatni kell tantárgystruktúrán, anyagon, pedagógiai és zenei tevékenységeken, a hatásgyakorlás módján. 

Újra kell értelmeznünk a zenét, annak esztétikai és szociológiai aspektusát. Számba kell venni, hogy a zenének milyen funkciói vannak. Nem biztos, hogy feltétlenül csak megismerést biztosító. Szórakoztató is!
) Relaxáló is. Preventív is. Terápiás is. Kommunikatív, intermediáló is!  Erre mind rámutathatna netán a zenei nevelés?

Tudjuk-e, hogy az ének-zene tárgy a hallgatók megítélésében az utolsó helyen áll?
) Tudjuk-e, hogy tizenéveseink iskolán kívül milyen zenét fogyasztanak (rock, house, rap, metal, stb.)?
) Tudjuk-e, hogy a magas művészet (és tudomány?) képviselői szerint ez a ’szellemi környezetszennyezés’ talán veszélyesebb a biológiainál, mert egy ideig tünetmentesebb…?
) Tudjuk-e hogy a populáris zene népszerűsítőjének felfogása szerint a művészetoktatás – konzervatív kövület?
) Tudjuk-e, hogy az iskolai énektanárok konzervativizmusa, a nyitástól való tartózkodása (ha nem irtózása) milyen mérvű?
)
Miközben felsorakoznak érvek, tekintélyek a tradícióőrzés mellett
), ugyan-úgy érvelnek a megújításért gondolkodók
). Egyik csoportot sem az egyoldalú kizárólagosság jellemzi.
)
Az ének-zenepedagógia helyzete most nem könnyű. Még kevésbé az ének-zenetanároké. Eddigi felkészültségük meglehetősen szűk szakmai ismeretek birtoklására, megingathatatlan meggyőződésekre, hitekre korlátozódott. Egyre inkább be kell látni, hogy ma - még inkább holnap - ez már nem elegendő. S ami megkerülhetetlen: nem lehet nem tudomásul venni, hogy a világ megváltozott körülöttünk. Demokráciánk újabb és újabb kihívásokat generál. Pluralizálódik a társadalom, pluralizálódnak az értékek.
) Nem teheti meg még az ének-zene tanár, de a zenetudós sem, hogy zárójelbe teszi a valóságot.  

A globalizáció a zene világában is hat, működik, jelen van, átrendezi eddigi világképünket, nem biztos, hogy előnyünkre.
) Nemzeti identitásunk, önmagunk megőrzése a népi hagyományok, népzene ébrentartásával lehetséges.
)
Vannak még témák, amelyeket nem érintettünk. Így az óvodai zenei nevelés, a tanárképzés témája maradt el. Itt kell azonban azt megjegyeznünk, hogy a tanárképzésre nehezedik a legnagyobb erkölcsi súly a megújítás tárgyában. Ha a tanárképzésben résztvevő tanárok nem képesek a lépésváltásra, további évtizedeket késik az a szemléleti megújulás, aminek már kellene hatnia.

Nem esett szó mozgalmakról: a kórus szerepéről, a táncházról, az iskolán kívüli zenei nevelés esélyeiről. De Hamupipőke sorsra jutottak tárgyalásunkban a tankönyvek is. És a kutatás rendszerezettebb áttekintése. Ám az eddigi idézetek azt tanúsítják, hogy vannak olyan szellemi erők a zeneművészet területén munkálkodók között, akik ha összedolgoznak, - mint ahogy a Biciniumok előszavában is írja Kodály: “Szebb, ha ketten összedalolnak” – megszülethetnek azok a jó kompromisszumok, amelyekre tanít Európa és a világ jobbik része, toleráns, elfogadó gondolkodása, s amelynek nyomán elfogadó, toleráns személyiségeket nevelhetünk megengedőbb zenepedagógiánkkal. 

